Številka: 10033-18/2025/1

Datum: 9. 4. 2025

Skladno s 7. odstavkom 57. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto strokovno-tehnično delovno mesto

**OPERATER V METEOROLOGIJI** (m/ž), šifra DM 721, v Oddelku za prizemne meteorološke meritve, Sektorju za meteorološke meritve, Uradu za okoljska merjenja, za nedoločen čas s polnim delovnim časom, s 6-mesečnim poskusnim delom. Delo se bo opravljalo v neenakomerno razporejenem delovnem času.

Kandidat/ka, ki se bo prijavil/a na prosto delovno mesto, mora izpolnjevati naslednja pogoja:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba,
* najmanj 6 mesecev delovnih izkušenj.

Delovne naloge:

* testiranje novih instrumentov, vzdrževanje nizko ležeče postaje;
* izvajanje nestandardnih meritev;
* vnos in analiziranje meteoroloških podatkov;
* operatersko delo na računalnikih v prognostičnem sistemu in kontrola delovanja sistemov;
* kontrola izmenjave meteoroloških podatkov;
* radijski in telefonski sprejem meteoroloških sporočil.

**Delo se izvaja na meteorološki postaji Kredarica.** Prednost pri izbiri bo imel/a kandidat/ka z naravoslovno-tehnično izobrazbo. Zaželena je večopravilnost in kondicijska pripravljenost (različne intervencije). Prav tako bo imel/a prednost kandidat/ka z izkušnjami in znanjem s področja okoljskih meritev, poznavanjem merilne opreme ter sposobnostjo rokovanja z orodji za vzdrževanje. Od kandidata/ke se pričakuje potrpežljivost, strpnost ter pripravljenost na sobivanje s sodelavci v času opravljanja dela na meteorološki postaji ter opravljen vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni/a uslužbenec/ka pridobil/a z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Z izbranim/o kandidatom/ko bo sklenjeno delovno razmerje za nedoločen čas s polnim delovnim časom, s 6-mesečnim poskusnim delom. Delo se bo opravljalo v neenakomerno razporejenem delovnem času. Izbrani/a kandidat/ka bo delo opravljal/a na lokaciji Kredarica in v prostorih Agencije Republike Slovenije za okolje, Vojkova 1b, Ljubljana.

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena,
2. izjavo o izpolnjevanju pogoja glede delovnih izkušenj oziroma opis delovnih izkušenj in
3. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidat/ka za razpisano prosto strokovno-tehnično delovno mesto vložijo prijavo na obrazcu **»prijavni obrazec«,** ki je priloga tej javni objavi. Zaželeno je, da je prijavnemu obrazcu priložen tudi kratek življenjepis, kjer kandidat/ka poleg formalne izobrazbe navede tudi druga znanja in veščine, ki jih je pridobil.

Kandidat/ka vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta operater v meteorologiji (m/ž), šifra DM 721, v Oddelku za prizemne meteorološke meritve, Sektorju za meteorološke meritve, Uradu za okoljska merjenja na Agenciji Republike Slovenije za okolje, pod zaporedno št.10033-18/2025« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **torka, 22. 4. 2025** in začne teči dan po objavi prostega delovnega mesta. Za pisno obliko prijave se šteje tudi elektronska oblika, poslana na elektronski naslov: ***gp.arso@gov.si,*** pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata/ke.**

Kandidat/ka bo pisno obveščen/a o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 ali elektronskem naslovu matej.cucek@gov.si (Matej Čuček).

 mag. Gregor SLUGA

 namestnik generalnega direktorja

 p. p. št. 0210-9/2019-6 z dne 1. 4. 2021